CELEX: 32013R1154
Language: sk
Date: 2013-11-15 00:00:00
Title: Vykonávacie nariadenie Rady (EÚ) č. 1154/2013 z  15. novembra 2013 , ktorým sa vykonáva nariadenie (EÚ) č. 267/2012 o reštriktívnych opatreniach voči Iránu

16.11.2013   
            
            
               SK
            
            
               Úradný vestník Európskej únie
            
            
               L 306/3
            
         VYKONÁVACIE NARIADENIE RADY (EÚ) č. 1154/2013
   z 15. novembra 2013,
   ktorým sa vykonáva nariadenie (EÚ) č. 267/2012 o reštriktívnych opatreniach voči Iránu
   RADA EURÓPSKEJ ÚNIE
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 267/2012 z 23. marca 2012 o reštriktívnych opatreniach voči Iránu (1), a najmä na jeho článok 46 ods. 2,
   keďže:
   
               (1)
            
            
               Rada 23. marca 2012 prijala nariadenie (EÚ) č. 267/2012.
            
         
               (2)
            
            
               Všeobecný súd Európskej únie svojimi rozsudkami zo 6. septembra 2013 vo veciach T-493/10 (2), T-4/11 a T-5/11 (3), T-12/11 (4), T-13/11 (5), T-24/11 (6), T-42/12 a T-181/12 (7), T-57/12 (8) a T-110/12 (9) zrušil rozhodnutia Rady zaradiť Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC a Iranian Offshore Engineering & Construction Co. na zoznam osôb a subjektov, na ktoré sa vzťahujú reštriktívne opatrenia, uvedený v prílohe IX k nariadeniu (EÚ) č. 267/2012.
            
         
               (3)
            
            
               Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC a Iranian Offshore Engineering & Construction Co. by sa mali na základe nových individuálnych odôvodnení znova zaradiť na zoznam osôb a subjektov, na ktoré sa vzťahujú reštriktívne opatrenia, uvedený v prílohe IX k nariadeniu (EÚ) č. 267/2012.
            
         
               (4)
            
            
               Na zoznam osôb a subjektov, na ktoré sa vzťahujú reštriktívne opatrenia, uvedený v prílohe IX k nariadeniu (EÚ) č. 267/2012 by sa mal zaradiť ďalší subjekt, mali by sa zmeniť identifikačné údaje jedného subjektu.
            
         
               (5)
            
            
               V dôsledku rozsudku Všeobecného súdu vo veci T-421/11 (10) nie je do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe IX k nariadeniu (EÚ) č. 267/2012 zaradený Qualitest FZE.
            
         
               (6)
            
            
               V záujme zabezpečenia účinnosti opatrení ustanovených v tomto nariadení by toto nariadenie malo nadobudnúť účinnosť dňom jeho uverejnenia,
            
         PRIJALA TOTO NARIADENIE:
   Článok 1
   Príloha IX k nariadeniu (EÚ) č. 267/2012 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. novembra 2013
      
         
            Za Radu
         
         
            predseda
         
         R. ŠADŽIUS
      
   
   
      (1)  Ú. v. EÚ L 88, 24.3.2012, s. 1.
   
      (2)  Rozsudok Všeobecného súdu zo 6. septembra 2013 vo veci T-493/10 Persia International Bank plc/Rada Európskej únie.
   
   
      (3)  Rozsudok Všeobecného súdu zo 6. septembra 2013 v spojených veciach T-4/11 a T-5/11 Export Development Bank of Iran/Rada Európskej únie.
   
   
      (4)  Rozsudok Všeobecného súdu zo 6. septembra 2013 vo veci T-12/11 Iran Insurance Company/Rada Európskej únie.
   
   
      (5)  Rozsudok Všeobecného súdu zo 6. septembra 2013 vo veci T-13/11 Post Bank Iran/Rada Európskej únie.
   
   
      (6)  Rozsudok Všeobecného súdu zo 6. septembra 2013 vo veci T-24/11 Bank Refah Kargaran/Rada Európskej únie.
   
   
      (7)  Rozsudok Všeobecného súdu zo 6. septembra 2013 vo veciach T-42/12 and T-181/12 Naser Bateni/Rada Európskej únie.
   
   
      (8)  Rozsudok Všeobecného súdu zo 6. septembra 2013 vo veci T-57/12 Good Luck Shipping LLC/Rada Európskej únie.
   
   
      (9)  Rozsudok Všeobecného súdu zo 6. septembra 2013 vo veci T-110/12 Iranian Offshore Engineering & Construction Co./Rada Európskej únie.
   
   
      (10)  Rozsudok Všeobecného súdu z 5. decembra 2012 vo veci T-421/11 Qualitest FZE/Rada Európskej únie.
   
   
      PRÍLOHA
      I.   Osoba a subjekty uvedené nižšie sa doplnia na zoznam uvedený v prílohe IX k nariadeniu (EÚ) č. 267/2012
      
      I.   Osoby a subjekty zapojené do jadrových činností alebo činností v oblasti balistických striel a osoby a subjekty poskytujúce podporu iránskej vláde
      
      B.   Subjekty
      
      
                   
               
               
                  Názov
               
               
                  Identifikačné údaje
               
               
                  Dôvody
               
               
                  Dátum zaradenia na zoznam
               
            
                  1.
               
               
                  Post Bank of Iran (alias Post Bank Iran, Post Bank)
               
               
                  
                              237, Motahari Ave., Teherán, Irán 1587618118
                           
                        
                              Webová stránka: www.postbank.ir
                           
                        
               
                  Spoločnosť, ktorej väčšinovým vlastníkom je iránska vláda a ktorá poskytuje iránskej vláde finančnú podporu.
               
               
                  16.11.2013
               
            
                  2.
               
               
                  Iran Insurance Company (alias Bimeh Iran)
               
               
                  121 Fatemi Ave., P.O. Box 14155-6363, Teherán, IránP.O. Box 14155-6363, 107 Fatemi Ave., Teherán, Irán
               
               
                  Štátna spoločnosť, ktorá poskytuje finančnú pomoc iránskej vláde.
               
               
                  16.11.2013
               
            
                  3.
               
               
                  Export Development Bank of Iran (EDBI) (vrátane všetkých pobočiek a dcérskych spoločností)
               
               
                  Export Development Building, 21th floor, Tose’e tower, 15th st, Ahmad Qasir Ave, Teherán – Irán, 15138-35711 next to the 15th Alley, Bokharest Street, Argentina Square, Teherán, Irán; Tose’e Tower, corner of 15th St, Ahmad Qasir Ave., Argentine Square, Teherán, Irán; No. 129, 21 ’s Khaled Eslamboli, No. 1 Building, Teherán, Irán; C.R. No. 86936 (Irán)
               
               
                  Štátna spoločnosť, ktorá poskytuje finančnú pomoc iránskej vláde.
               
               
                  16.11.2013
               
            
                  4.
               
               
                  Persia International Bank Plc
               
               
                  6 Lothbury, London Post Code: EC2R 7HH, Spojené kráľovstvo
               
               
                  Subjekt, ktorého vlastníkmi sú Bank Mellat a Bank Tejarat, zaradené na zoznam.
               
               
                  16.11.2013
               
            
                  5.
               
               
                  Iranian Offshore Engineering & Construction Co (IOEC)
               
               
                  18 Shahid Dehghani Street, Qarani Street, Teherán 19395-5999
                  alebo: No.52 North Kheradmand Avenue (Corner of 6th Alley) Teherán, IRÁN
                  Webová stránka: http://www.ioec.com/
               
               
                  Významný energetický subjekt, ktorý zabezpečuje iránskej vláde vysoké zisky. IOEC poskytuje finančnú a logistickú podporu iránskej vláde.
               
               
                  16.11.2013
               
            
                  6.
               
               
                  Bank Refah Kargaran (alias Bank Refah)
               
               
                  40, North Shiraz Street, Mollasadra Ave., Vanak Sq., Teherán, Postal Code 19917, Irán
                  Swift: REF AIRTH
               
               
                  Poskytuje podporu iránskej vláde. Vlastníkom 94 % podielu je Iranian Social Security Organisation, ktorú zase kontroluje iránska vláda; poskytuje bankové služby štátnym ministerstvám.
               
               
                  16.11.2013
               
            III.   Islamic Republic of Iran Shipping Lines (IRISL)
      
      A.   Osoby
      
      
                   
               
               
                  Meno
               
               
                  Identifikačné údaje
               
               
                  Dôvody
               
               
                  Dátum zaradenia na zoznam
               
            
                  1.
               
               
                  Naser Bateni
               
               
                  Narodený 16. decembra 1962, Iránec.
               
               
                  Naser Bateni koná v mene IRISL. Do roku 2008 bol riaditeľom IRISL a potom výkonným riaditeľom IRISL Europe GmbH. Je výkonným riaditeľom Hanseatic Trade and Trust Shipping GmbH (HTTS), ktoré v pozícii hlavného zástupcu poskytujú základné služby spoločnostiam Safiran Payam Darya Shipping Lines (SAPID) a Hafize Darya Shipping Lines (HDS Lines), ktoré sú obe zaradené na zoznam a konajú v mene IRISL.
               
               
                  16.11.2013
               
            B.   Subjekty
      
      
                   
               
               
                  Názov
               
               
                  Identifikačné údaje
               
               
                  Dôvody
               
               
                  Dátum zaradenia na zoznam
               
            
                  1.
               
               
                  Good Luck Shipping Company LLC
                  (alias Good Luck Shipping Company)
               
               
                  P.O. BOX 5562, Dubaj; alebo P.O. Box 8486, Dubaj, Spojené arabské emiráty
               
               
                  Good Luck Shipping Company LLC ako zástupca spoločnosti Hafize Darya Shipping Lines (HDS Lines) v Spojených arabských emirátoch poskytuje základné služby spoločnosti HDS Lines, ktorá je subjektom zaradeným na zoznam a konajúcim v mene IRISL.
               
               
                  16.11.2013
               
            
                  2.
               
               
                  Hanseatic Trade Trust & Shipping (HTTS) GmbH
               
               
                  Poštová adresa: Schottweg 7, 22087 Hamburg, Nemecko;
                  Alternatívna adresa: Opp 7th Alley, Zarafshan St, Eivanak St, Qods Township.
               
               
                  Hanseatic Trade and Trust Shipping GmbH (HTTS) je hlavným agentom spoločností Safiran Payam Darya Shipping Lines (SAPID) a Hafize Darya Shipping Lines (HDS Lines), ktoré sú obe označené za subjekty konajúce v mene IRISL, a v tejto pozícii im poskytuje základné služby.
               
               
                  16.11.2013
               
            II.   Záznam o tomto subjekte uvedený v prílohe IX k nariadeniu (EÚ) č. 267/2012 sa nahrádza týmto záznamom:
      
      B.   Subjekty
      
      
                   
               
               
                  Názov
               
               
                  Identifikačné údaje
               
               
                  Dôvody
               
               
                  Dátum zaradenia na zoznam
               
            
                  1.
               
               
                  Onerbank ZAO (alias Onerbank ZAT, Eftekhar Bank, Honor Bank, Honorbank, North European Bank)
               
               
                  Ulitsa Klary Tsetkin 51-1, 220004, Minsk, Bielorusko
               
               
                  Banka so sídlom v Bielorusku, ktorú vlastnia Bank Refah Kargaran, Bank Saderat a Bank Toseeh Saderat Iran.
               
               
                  23.5.2011